
Inkerin lippu 



Kolmivärisen saimme me lippumme, 
sitä kunnialla kannamme. 
Isät pojilleen sen ovat luovuttaneet, 
valan lipulle vannomme me. 

Keltavärin sai viljavat vainiot, 
värin punaisen linnojen muurit. 
Värin sinisen Nevan sai virrasta, 
se on mahtava, voimakas, suuri. 

Lipun saimme me, hymnin ja vaakunan, 
sisun rautaisen taatoilta saimme. 
Vuosikymmenet oli se salassa, 
nyt kunnialla kantaa jo saamme. 

Ovat isämme hymnissä laulaneet 
aamukoin meille heijastamaan. 
Nyt on aika jo meidänkin herätä 
omaa maatamme rakentamaan. 



Lähde 

1.12.1994 

Vanhat vaarit ovat valinneet 
kylän parhaasta paikasta, 
missä pieni joki kiemurtelee 
lähdevedestä kirkkaasta. 

Vesi kirkas meille toi elämää 
koivuille, tuomipuille. 
Jokivarrella lapsemme kasvoivat 
leikkien naurusuilla. 

Lapsemme joessa paljain jaloin 
kaloja pieniä pyydystivät. 
Rannalla itkivät pikkuiset siskot, 
kun hoitajat heidät unohtivat. 

Aamulla varhain soi paimenpilli, 
lehmiä karjaan jo lasketaan. 
Metsän laidassa rehevää heinää 
iltaan asti ne maistuvat. 

Iltaisin karja jo joelle saapuu, 
paimen se torvella toitottaa. 
Karja se kiireesti kotihin rientää, 
karjakot sitä jo odottaa. 



Omal maal 



Hauskaa olis olla omal maal 
ihanas omas Inkeris. 
Vielä olis rauha päällä maan, 
miten ennen vanhaan olikin. 

Silloin oli vielä oma maa, 
kaikki oli vielä ennallaan. 
Äidinkieltä saimme oppia 
huoneet Herran oli paikoillaan. 

Töitä tehtiin aamusta iltahan 
oman kolhoosimme pellolla. 
Vuoden jälkeen sitten luvattiin, 
kerran vuodessa tili maksettiin. 

Sota tuli meidän omal maal 
tulivat myös saksalaisetkin. 
Kolme vuotta sodan jaloissa, 
kunnes tuli Suomi hakemaan. 

Omaa maata ei silloin ollutkaan, 
yhdessä paikassa saanut ei asua. 
Käsky tuli, saimme lähteä, 
vain vuorokausi aikaa annettiin. 



Inkerin historiaa 



Metsä muuttuu viljapelloksi, 
Suomen poika jaksaa. 
Kasket polttaa, viljat kylvää 
ja kalliin hinnan maksaa. 

Pettua leipään sekoitettiin 
satoon uuteen asti. 
Jäisi mitä maahan kylvää 
vuodeksi seuraavaksi. 

Nyt viljapellot viherjöivät, 
pojat auraan taittuivat. 
Sinisilmät äidin avuksi 
morsiameksi varttuivat. 

Joulu meillä jalo juhla, 
jota rauhassa pyhitettiin. 
Hevoskyydillä jouluaamuna 
kirkkoon kyyditettiin. 

Kerran kelpasivat keisarille 
pojat Inkerinkin. 
Rinnoin Venäjää puolustivat 
pojat Inkerinmaankin. 



Menneisyyden muistoja 



Meille useasti talvi-illoin kokoontuivat naapurin vaarit kylään. 
Kyllä heillä juttua riitti. Ei silloin sähkövaloa ollut. Öljy oli 
kallista. Vaarit istuivat pimeässä ja muistelivat omia esi- 
isiään. Me silloin pikkupojat olimme korvat hörössäja saimme 
kuulla kaikenlaisia tarinoita. 



Esi-isämme saapuivat Suomesta, 
saivat metsistä peltoa raivata. 
Metsä antoi riistan ja ravinnon, 
veroista vapaa he olivat 

Työ raskas oli heidän harteillaan 
korvesta leipä ansaita. 
Toivoa toista ei ollutkaan 
kuin Herraa kiittää hartaasti vaan. 

Pyhät silloin muistivat he pyhittää 
ja arvolla työnsä myös ansaita. 
Herra kuullut on rukouksemme 
rauhassa elää ja iloita saamme. 

Suuri Pietari, Kuningas Venäjän 
uusi kaupunki valtasi Inkerinmaan. 
Sotavangit ja vangit Venäjänmaan 
myös Inkerin kansa sitä rakentamaan. 



Nevan suulle nousi kaupunki miljoonien, 
se nousuaikaa oli maallemmekin. 
Kansa Inkerin kaikki sai kaupaksi, 
he varttuivat näin varakkaammaksi. 

Joulu kallehin pyhä oli Inkerissä, 
jo aamulla pollet oli valjaksissa. 
Vainot, mummot ja lapsetkin 
joulukirkkohon kaikki saatettihin. 

Kelpasivat keisarille pojat Inkerin, 
rinta rinnan taistelivat kera venäläisten 
Kaatua he saivat kuin urhot Inkerinmaan 
eestä keisarin ja Venäjänmaan. 



Äiti Inkerin 



Monet kehhuut ennen sottaa 
kuin oi hyvä ellää. 
Uamust iltaa kolhoosis 
ja rahhaa ei riittänt kellää. 

Vaimo ja lehmä kormilitsoi, 
koko perreen syötti. 
Maito vietii valtiol 
ja loput toril myötii. 

Seitsemän virstaa salkut seläs 
Hatsinaa hyö männiit. 
Toivat elon selässään 
ja töihin sit viel männiit. 

Iltasil ko kottii tulliit 
työt oi tekemättä. 
Ruoka laittaa, lehmä lypsää, 
sotkut pesemättä. 

Miehet reisuis metsätöissä 
kevättöihen asti. 
Normit täyttää valtion 
jot ei tulis strahvit. 

Tulliit normit perunoilkii, 
jos mitä tarhas kasvoi. 
Lehmäkii ko mahoks jäi 
kaupan voilla velat maksoi. 



Lohanormit, sian nahka 
valtiol pit antaa. 
Lehmä muuten konfiskoitiin, 
olit silloin vasten valtaa. 

Hevosta sai kerran kuussa 
puihen kans aijaa. 
Ei maitorahoista riittänytkään 
ko normit viel oi vaijjaa. 

Kunnia Inkerin äiteille 
heitän työnsä vuoksi. 
Saisi panna muistomerkit 
joka kirkon luoksi. 



Juho Aaponpoika Savolaiselle 

6.8.1996 



Isät Inkerin 

Vala vannottu Venäjän tsaarille 
maalle omalle uskolliset. 
Vielä kelvanneet Venäjän kuninkaalle 
myös sodassa urhoolliset. 

Sota kauemmaks Venäjän maalta 
sinne Balkanin niemelle. 
Siellä kaatuneet sankarit urhoolliset, 
mutta millaisella mielellä. 

Ei sodasta saada voi kunniaa, 
sen Herra on määrännyt. 
Veljeshaudatkin jääneet on vieraalle maalle 
ja iäksi uhohdetut. 

Sota mieletön käynyt on kylliksi, 
kuka peltoja kyntää ja kylvää. 
Veli veljeä sodassa murhannut, 
maalle kylvänyt nälkää ja kylmää. 

Jossain kaukana vieraalla maalla 
maasta omasta unelmoin. 
Valkokoivut ja tuoksuvat tuomet 
muistot ikuiset mieleeni toi. 



Pojat Inkerin 



Miten vieraana Venäjänmaalla 
ensiaakkoset annettiin. 
Alkuelämää taatoilta saimme, 
valat kalliit me vannottiin. 

Kouluiässä joskus mä mietin, 
että jossain on toinenkin maa. 
Isät saapuneet ovat karuhun maahan 
uutta elämää rakentamaan. 

Ei vuosia tarvinnut monta, 
olin nuori ja kokematon. 
Sota saapunut Inkerinmaalle, 
matka edessä tuntematon. 

Isä levon sai siunatussa maassa, 
sitä olemme puolustaneet. 
Se maksettu on kalliilla hinnalla, 
emme milloinkaan katuneet. 

Pitkä myrskyinen elämäntaival, 
harvoin päivä on paistanut. 
Kaiken sen on Herramme luonut, 
mitä elämä tarjonnut on. 



Reppu 

5.5.1996 



Äiti reppuun on eväitä laittanut, 
isä siunasi maailman matkaan. 
Kostui siskojen silmissä kyyneleet, 
siitä kulkija velkansa maksaa. 

Nuoruuden ajan parhaimman 
olin vankina vieraalla maalla. 
Elämässä olenkin miettinyt, 
ettei maata mulla olekaan. 

Reppu tyhjänä maailmalla 
lepää vanhukset mullassa maan. 
Kotipihalta en kukkia saanut, 
ne jääneet ovat rajojen taa. 

On jokaisella elämäntaival, 
oma kaikilla määränpää. 
Viime tuomio heillekin koittaa, 
sitä rahalla ostaa ei saa. 

Muukalaisena nyt maailmalla 
jäänyt on Inkeri synnyinmaa. 
Vallan voimalla Inkerin kansaa 
perikatoon ei tuhota saa. 



Vaarille 



Isoisän visakoivu 
kasvoi pihamaalla. 
Meille jäänyt vaarin muisto 
ei joutunut kasvamaan. 

Koivu kukoisti parhaimmillaan, 
vielä vaarii muistettiin. 
Lännestä saapui musta pilvi 
koivu kaadettiin. 

Koivusta saivat valkoristin 
sankarit Saksan maan. 
Isoisän koivusta 
jäi pieni taru vaan. 

Ei koivua, ei hautoja 
sota jälkeen jättänyt. 
Vain vaarin pieni tarina 
valkokoivusta jäi. 

Vaarin hauta hävinnyt on 
vanhassa kalmistossa. 
Ei Herran rauhassa olla saanut 
vaikka rauha on palannut. 



Vanha vaari 

14.2.1996 



Pakkasiltana taivaskin punainen, 
pilvihattarat kullalle hohtavat. 
Pirtin perällä uunin lämmössä 
vanhat jermut toisensa kohtaavat. 

Vaari halkoja takkaan on lisännyt, 
entisaikoja muisteltiin. 
Aika oli, kun auraan ei tartuttu, 
mutta sentään me pärjättiin. 

Pitkä taival on yhdessä kuljettu, 
leipää yhteistä vuosia ,syöty. 
Nyt aikoja menneitä muistellaan, 
ei laiminlyöty ystävyyttäkään. 

Ei elomme silkkiä, samettia ollut 
mitä saimme me lahjaksi. 
Jos maailman myrskyissä erehdyimme, 
pyydämme tekomme anteeksi. 

Viivy hetkinen ystävä luonani 
kuin ennen mun rinnallain. 
Nyt vuodet ovat jatkaneet kulkuaan, 
takan edessä muistellaan. 



Valkokoivu 



Meillä Inkerissä oli ennen vanhaan tapana istuttaa puu 
muistoksi lapsille. Vaari oli tuonut metsästä kaikkein 
kauneimman koivun ja oli käskenyt meitä lapsia muistamaan 
häntä. Kun Saksa oli miehittänyt Inkerinmaan, meidän kylään 
oli kaatunut saksalaisia sotilaita. He kaatoivat koivun ja 
tekivät siitä valkoristin. Vuoden päästä nostivat arkut ylös ja 
hautasivat yhteiseen sankarihautaan. 

On oma meidän Inkeri 
ja Suomi isänmaa. 
Vaikka missä saimme kulkea 
oli kaipuu kotiin vaan. 

Valkokoivun isoisä 
omaan pihaan toi. 
Se saisi kasvaa, kukoistaa 
— häntä unhoittaa ei voi. 

Saivat koivusta valkoristin 
soturit Saksanmaan. 
Isoisän koivusta 
jäi pieni taru vaan. 

Ei koivua, ei hautoja 
sota jälkeen jättänyt. 
Vaarin pieni tarina 
on valkokoivusta jäänyt. 



Inkerin muistoja 

2.7.1995 



Äiti lauleli kehdossa lapselleen, 
olet hento ja pikkuinen vielä. 
Vartut vahvaksi, kasvat isommaksi, 
vaarat kaikki ovat elämäsi tiellä. 

Kesähelteessä taivaskin varjoili, 
pilvet mustat jo lännessä pauhaa. 
Emme voineet silloin aavistaa, 
mutta sydämessä ei ollut rauhaa. 

Kodista isän lapset ovat lähteneet 
omaa onnea maailmalta saamaan. 
Kova kohtalo meitä on koetellut 
kulkiessamme vieraalla maalla. 

Vuorokausi aikaa meille luvattiin 
käydä raakkaalla omalla maalla. 
Punaristi oli passihin merkattu, 
alkoi matka jo Siperin maalle. 

Kotipihalla koivu vielä kukoistaa, 
sen alla vain levätä sain. 
Ei muuta ole jäljelle jäänytkään 
kuin kulmakivet ja ohdakkeet vain. 

Ajat entiset koivu toi mieleeni, 
miten lapsena leikittiin. 
Aikaa kaunista oli se nuoruuden 
koivun alla kun muisteltiin. 



Jouluaatto kirkkomaalla 

27.12.1995 



Valkoinen lumi ja huurteiset puut 
on kalmisto kauneimmillaan. 
Jouluaattona kynttilät syttyivät 
tulimerenä haudoilla. 

Jouluyönä ovat soihdut valaisseet 
lepopaikkoja sankarien. 
On seppeleet laskettu haudoille 
nöyrästi rukoillen. 

Ovat sankarit ennenkin kulkeneet 
harjutietä kirkkohon. 
Nyt kynttilät valaisevat hautoja, 
heille velka on korvaamaton. 

Kirkas lumi ja taivas sininen 
valaisee aamulla kalmiston. 
Soihdut viimeiset aamulla sammuneet, 
hanki valkoinen peitteenä on. 



Kirkkomatka 



Jouluaamuna kirkkotiellä 
vaari muisti "Varpua". 
Miten ennen hevoskyydillä 
matka oli joutuisa. 

Varpu juoksi kirkkotiellä 
ei sitä voineet ohittaa. 
Matkan päässä kirkkopihalla 
Varpu meidän seisahtaa. 

Kynttilöiden tummat valot 
jouluna saa tunnelmaa. 
Vanhat, nuoret joulukirkkoon 
Varpu pian jouduttaa. 

Nykyajalla joulukirkkoon 
Varpulla ei ajeta. 
Pian joutui kotimatka 
Varpua vain muistellaan. 

Varpumme on raskaat ajat 
kunnialla täyttänyt. 
Meidän pitäisi kunnioittaa, 
sen on Varpu ansainnut. 



Entinen joulu 



On jäänyt muistiin vielä hauskoja jouluja, kun isä antoi luvan 
lähteä joulukirkkoon hevoskyydillä — matkaa oli 12 kilometriä 
Koprinaan. Oli iso kuusi koristettu ja kynttilät valaisivat koko 
kirkon. Se on jättänyt meille ikuisen muiston. Se oli puukirkko, 
joka oli sodan jälkeen palanut. 

Varpu varhain on ruokittu tallissa, 
joulukirkkohon lapset ovat valmiina. 
Luvan lapset ovat saaneet isältään 
joulujuhlaa kirkkohon viettämään. 

Kulkusten kilinä kauas jo kuuluu, 
tähdet ne loistavat taivaalla. 
Ryysymattojen alla on lapsilla lämmin, 
lunta päällemme kaviot pyryttää. 

Joulukuusi on kirkossa, kynttilät loistaa, 
jouluvirsiä kirkossa veisataan. 
Se on jättänyt lapsille ikuisen muiston, 
minkä lapsenlapsille kertoa saa. 



Kielletty joulu 



On vielä muistiin jäänyt kiellettyjä jouluja. Kyllä se tuntui 
meistä lapsista kauhealta, kun kuusi oli vietävä talliin piiloon. 
Se oli vietävä niin kiireesti Koko juhla oli mennyt piloille. 

Valmiiksi on valittu metsässä kuusi, 
aattoa lapset jo odottaa. 
Isä illalla salaa jo metsähän lähtee 
kuusta jouluksi lapsille hakemaan. 

Verhot on vedetty akkunaan kiinni, 
kuusta huoneessa jo laitetaan. 
Valmiina kuusi saa jouluun saakka 
pimeässä huoneessa odottaa. 

Vaari jo julisti jouluksi rauhan, 
jouluvirsiä perheessä veisataan. 
Ei vieraita jouluksi kutsua saanut, 
kielletty joulu oli Inkerinmaalla. 

Toi naapuri sanoman: vaara on eessä, 
joululauluja lapset vielä lauloivat. 
Isä kuusen on tallihin vienyt, 
Varpukin joulua juhlia saa. 



Viesti 



On viesti meille kallehin, 
minkä isät ovat jättäneet. 
Velkaa olemme taatoille, 
jota emme ole täyttäneet. 

Jos kaikki vainovuodet 
pois voisimme unhoittaa, 
miespolven yhden ohi 
voi silloin kadottaa. 

Koura pieni on jyviä jäänyt, 
päässeet multahan oman maan. 
Ovat keväällä lämpöä saaneet, 
saivat kylväjän iloitsemaan. 

Sato hyvä on syksyllä saatu 
siitä pienestä kourasta. 
Saavat isämme levätä rauhassa 
siellä kalmiston mullassa. 



Inkerin juhannus 

13.2.1995 



On juhannusjuhla ja kukat ne tuoksuvat, 
koivikot vihreät, kaunis on maa. 
Neitoset lehdossalaulujaan laulavat, 
juhannuskoivuja kujilleen tuo. 

Kotien edessä kunniakujat, 
koivikot tuoksuvat, vihreä on maa. 
Syreenit saivat jo valkoiset vaipat, 
kesäisen kadon sai kukoistamaan. 

Kokkojen valossa juhannusyönä 
aamukasteessa neitosen tanssivat. 
Taikoja tehden he lintujen laulussa 
armaita itselleen etsivät. 

Aamulla aittahan nukkumaan mennessä 
taikoja toisilleen kertoivat. 
Lempi monille leimahti juhannusyönä, 
useille oli se pettymys vain. 

Ei onnea kohdannut taikoja tehden, 
on mentävä aamulla nukkumaan. 
Eivät armaita löytäneet juhannusyönä, 
ensi vuonna jälleen taas tavataan. 



Lemmen silta 



Liekö totta vai tarua kerrottu 
Lemmen sillaksi nimensä sai. 
Silta pitkä ja kapea salmessa, 
muistot kauniit tuo unelmissain. 

Silloin rakkaus sillalla leimahti 
ensi kerran kun kohdattiin. 
Satakieletkin lauloivat lehdossa, 
kun me lemmestä haaveiltiin. 

Lempi leimahti monille sillalla, 
aamurusko jo sarastaa. 
Kuinka kaunis on lempiä nuorena 
ja hellästi rakastaa. 

Valat kauniit me sillalla vannottiin, 
suvi-iltoja vietettiin. 
Olla yhdessä iäti luvattiin, 
viimein hääkellot soitettiin. 



Inkerin häät 



Muistoksi meidän lapsille, myös lastenlapsille, sillä he eivät 
tiedä, miten ennen sotaa Inkerissä häitä vietettiin. 



Pitäisi tehdä pieni runo, 
mitä vielä on mielessä. 
Kaikki ne eivät unohtuisi 
ja muistaisi oman kielensä. 

Poika kun tahtoi naisen ottaa, 
puhemies piti olla. 
Jos yhtä kiitti, niin toista moitti, 
se oli hänestä louhka. 

Pojat kun läksivät rahomaan, 
se vielä oli vähän sallaa. 
Kun tytöltä sai rukkaset, 
se teki pojalle narraa. 

Jotkut pojat monta kertaa 
samalla reissulla kävivät. 
Saivat rahat takaisin 
ja vanhoiksipojiksi jäivät. 

Ottamaan kun lähdettiin, 
olivat hevoset koristettu. 
Viinapullot mukana, 
niillä morsian lunastettu. 



Miniä kun tuotiin uuteen taloon, 
pantiin ovet kiinni. 
Isäksi ja äidiksi nimittää 
piti pojan vanhempiikin. 

Meillä kylässä oli laulaja, 
joka pitopöydässä lauloi. 
Omaa kiitti ja toista moitti, 
sitä pitoväki nauroi. 

Pöydän takana pieni poika 
morsiamen sylissä istui. 
Mitä se oikein tarkoitti, 
ei ole keltä kysyy. 

Kolme päivää kuominoilla 
pitoväki tanssi. 
Pistivät välistä tappeluksi, 
vieraat pojat pakoon marssi. 



Antti Karhun muistolle 



Hän oli kylän pappina toiminut vallankumouksen jälkeen 
Liissilän ja Koprinan seurakunnissa. Se iso tammi, joka on 
säilynyt näihin päiviin saakka, on Karhun istuttama. Hän oli 
kaikkein köyhimmästä perheestä Kankaan kylässä. Muuta ei 
hänestä ole jäljelle jäänyt kuin se iso tammi; sinne Uraaliin on 
kadonnut. Sieltä ei ole koskaan palannut. 

Muisto 

Naapurin rajalla tammi kasvaa 
niin iso ja korkea. 
Satavuotisjuhlaansa 
se kohta viettää saa. 

On muisto sielunpaimenen 
niin kaunis ja ihana. 
Ei sodassa se sortunut 
eikä pakkastalvina. 

Oli karkoitettu kodistaan 
yli Uralin vuorien. 
Koti ryöstetty ja poltettu, 
kotimaahansa tullut ei. 

Siellälaajalla Venäjän maalla, 
jossain mullassa Uralin maan. 
Hautakumpua ei jäljelle jäänyt, 
yhteishaudassa levätä saa. 



Leipä 



On laajat viljavainiot 
varrella Nevajoen. 
Niitä taatot ovat viljelleet 
kautta vuosisatojen. 

He raivas pellot, rakens talot, 
vauraat kylät nous. 
Saimme koulut omalle kielelle, 
lukutaidottomuuden pois. 

Jos taatot nousis mullasta 
omaa maatansa katsomaan, 
miten laajat viljavainiot 
rikkaruohoa kasvavat 

Eivät anteeksi he antaisi 
meidän sukupolvelle. 
Miten leipää kultaan vaihdetaan 
pellot omatkin kasvaa vois. 



Pohjan tuulet 

5.12.1994 



Kylmät pohjan tuulet 
lämmön meille toi. 
On taakka raskas kannettu, 
se pian loppua voi. 

On ihmiselo kirjavaa, 
joka vaihtua voi kuin tuuli. 
Vaikka etelästä puhalsi, 
mä pohjan tuuleksi luulin. 

Loimu revontulien 
on outo näky meille. 
Se muistiin tuopi pohjolan, 
tähti pohjan loistaa meille. 

Se tähti meitä johdattaa 
maailman kulkuteillä. 
Vaikka kuinka raskas taakka ois, 
se kannettava on meidän. 

On saavutettu määränpää, 
taas oomme kotimaalla. 
On vuodet sinne kaivattu, 
nyt siellä elää saamme. 



Pääsiäinen 



Ensimmäinen jumalanpalvelus Pyhän Nikolain kirkossa. 
Hatsina 1994 



Jo ovet aukenivat 
Pyhän Nikolain kirkossa. 
Ne puolisataa vuotta 
suljetut olivat 

Saapui kansanjoukko 
Herran sanaa kuulemaan. 
Se oli pääsiäinen, 
kansa tuli rukoilemaan. 

Jos Herran huone voisi 
sen kaiken kertoa, 
mitä seinät ovat nähneet, 
ei niillä olisi vertoa. 

Kaikki kirkon kirjat 
tuhkaksi polttivat- 
Kalliit meidän aarteet 
jalkoihin polkivat. 

Risti sekä kellot 
alas kiskottiin. 
Silloin Herran sanaa 
Inkerissä pilkattiin. 



Karkotuksen teillä 
salaa rukoiltiin, 
että saamme kerran 
oman kirkkomme takaisin. 

Kolme vuotta vielä odotimme, 
milloin ovet aukeaa. 
On rukouksemme kuultu: 
kellot jälleen kajahtaa. 

Suomalaiseks olen syntynyt, 
muukalaisena kuljeskelen nyt. 
Oikeastaan en mä tiedäkään, 
miksi mua kutsutaan. 

Kaukoitään olen kulkenut, 
suomen kieltä en jättänyt. 
Äidinkieli oli salassa, 
suomalainen olin kirjoilla. 

Milloinkaan en voinut uskoa, 
että oman koivun alla saan istahtaa. 
Aurinkoisen isän helmassa 
Siperian laajoilla aroilla. 

Luojan kiitos vapaa olla saan, 
sorronaika on jäänyt selän taa. 
Pohjantähti meitä johdattaa ja 
Herran turvassa nyt kuljetaan. 



